14.4.2023
DA
Den Europæiske Unions Tidende
C 132/59 Onsdag den 5. oktober 2022
AE. der henviser til, at det i EU's vandrammedirektiv anerkendes, at »vand ikke er en almindelig handelsvare, men en værdi, som skal beskyttes, forsvares og behandles som sådan«; AF. der henviser til, at vand siden den 6. december 2020 er blevet noteret på futures-markedet på Wall Street; der henviser til, at vand, ifølge Pedro Arrojo, FN's særlige rapportør for menneskers ret til sikkert drikkevand og sanitet, besidder en række afgørende samfundsmæssige værdier, som markedets logik ikke anerkender og følgelig ikke kan forvalte forsvarligt og da slet ikke i en finansielt rum, der i den grad er er disponeret for spekulation; der henviser til, at anvendelsen af en spekulativ tilgang i forhold til forvaltningen af varer, som er afgørende for den enkeltes liv og værdighed, ifølge forskellige FN-eksperter krænker menneskerettighederne for mennesker, der lever i fattigdom, forværrer uligheden mellem kønnene og øger marginaliserede befolkningsgruppers sårbarhed; AG. der henviser til, at regeringer har pligt til at sikre et minimumsniveau af vand og sanitet for alle; der henviser til, at det i rapporten af 16. juli 2021 fra FN's særlige rapportør om menneskers ret til sikkert drikkevand og sanitet understreges, at vand bør betragtes som et offentligt gode og bør forvaltes under anvendelse af en tilgang, der er baseret på menneskerettighederne, og som sikrer retten til vand og sanitet og de akvatiske økosystemers bæredygtighed; der henviser til, at vandforsyning og sanitet er tjenesteydelser af almen interesse, og at indtægter fra vandforvaltningscyklussen bør dække samtlige udgifter og omkostninger til forbedring, forudsat at almenhedens interesser er tilgodeset; AH. der henviser til, at stater, således som det anerkendes i EU-menneskerettighedsretningslinjerne for sikkert drikkevand og sanitet, er forpligtet til at respektere, beskytte og opfylde disse rettigheder, og at tredjeparter fuldstændigt bør afholde sig fra at gribe ind i udøvelsen af retten til vand og sanitet; AI. der henviser til, at arbejdstagere, der arbejder i sanitetskæden, står over for mange risici, herunder sundhedsrisici som følge af usikre arbejdsvilkår; der henviser til, at der i den forbindelse ofte er tale om uformelle arbejdstagere, som ikke er beskyttet af arbejdsretten; der henviser til, at udøvelsen af retten til vand og sanitet ikke bør ske på bekostning af sanitetsarbejdernes sikkerhed, værdighed og trivsel; 1. bekræfter på ny retten til sikkert drikkevand og sanitet som en menneskeret, idet begge rettigheder supplerer hinanden; understreger, at adgang til rent drikkevand er strengt nødvendigt for et sundt og værdigt liv og er afgørende for udviklingen af den menneskelige værdighed; fremhæver, at retten til vand er en grundlæggende forudsætning for at kunne udøve andre rettigheder, som i kraft heraf bør forvaltes ud fra en almennyttig logik og som et fælles og globalt gode; 2. understreger, at passende adgang til WASH-faciliteter og retten til sundhed og liv er indbyrdes afhængige og en afgørende forudsætning for folkesundheden og menneskelig udvikling; understreger nødvendigheden af rent vand i forbindelse med pandemier og opfordrer til, at Kommissionen, medlemsstaterne og tredjelande indfører overens­ stemmende foranstaltninger, strategier og politikker, således at alle kan tilbydes tilstrækkelig beskyttelse; 3. understreger, at anerkendelsen af retten til sikkert drikkevand og sanitet som en menneskeret var et afgørende skridt på vejen mod en større social og miljømæssig retfærdighed; bekræfter, at fremskridtene kan forbedres ved at prioritere sektoren højere og ved at sikre bedre gennemførelse og overvågning af politikker, mere effektiv finansiering, ansvarlighed og offentlig deltagelse, navnlig blandt de mest marginaliserede i samfundet, navnlig i udviklingslandene; understreger, at bistand til forsyningen af sikkert drikkevand og sanitet bør prioriteres højt i forbindelse med tildelingen af EU-midler og bistandsplanlægningen; 4. minder om staternes ansvar for at fremme og beskytte alle menneskerettigheder, som er universelle, udelelige, indbyrdes afhængige og indbyrdes forbundne, og som skal fremmes og anvendes på en retfærdig, rimelig og ikkediskriminerende måde; gentager derfor, at staterne skal sikre universel, ordentlig og økonomisk overkommelig adgang til tilstrækkeligt og sikkert drikkevand af høj kvalitet samt forbedret adgang til vand til sanitære og hygiejniske formål; minder om, at retten til vand betyder, at vandforsyningstjenester skal være tilgængelige for alle; 5. minder om, at stater, der ratificerer en traktat om menneskerettigheder, forpligter sig til at beskytte, respektere og overholde de forpligtelser, der er vedtaget i en international, national og regional ramme for beskyttelse af de pågældende rettigheder; mener i den forbindelse, at det internationale samfunds anerkendelse af retten til vand og sanitet bør omfatte overvejelser om beskyttelses- og håndhævelsesmekanismer, og opfordrer følgelig EU til at fremme beskyttelsesmekanismer på internationalt, regionalt og nationalt plan for at sikre, at gennemførelsen af retten til vand og sanitet ikke bliver en frivillig ordning for staterne, men derimod en ret, der kan håndhæves; opfordrer EU og medlemsstaterne til at gå foran med et godt eksempel og ratificere de relevante konventioner såsom protokollen om vand og sundhed samt konventionen om beskyttelse og udnyttelse af grænseoverskridende vandløb og internationale søer fra 1992;